proxectonos/corpus_dominio_legal_administrativo_tmp huggingface dataset:
ORDE do 21 de xuño de 2013 pola que se suprime a oficina de rexistro da extinta Dirección Provincial do Servizo Galego de Saúde en Ourense e se modifica a denominación das oficinas de rexistro dependentes das direccións provinciais do Servizo Galego de Saúde de Lugo e Vigo.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/06/2013

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares farase mediante orde da consellería competente en materia de administracións públicas por proposta da consellería ou entidade correspondente logo de informe da Oficina de Rexistro Xeral.
O Decreto 168/2010, do 7 de outubro, polo que se regula a estrutura organizativa de xestión integrada do Servizo Galego de Saúde, na súa disposición transitoria primeira dispón que as actuais direccións provinciais do Servizo Galego de Saúde extinguiranse no momento en que os seus órganos, unidades administrativas e postos de traballo queden adscritos na súa totalidade á xerencia ou xerencias de xestión integrada que correspondan, se dispoña o efectivo funcionamento da estrutura e se produza o nomeamento da Xerencia de Xestión Integrada.
Con data do 20 de xullo de 2012 publícase no
Diario Oficial de Galicia
a Orde do 5 de xullo de 2012 pola que se adscriben as unidades e postos de traballo á Xerencia de Xestión Integrada de Ourense, Verín e O Barco de Valdeorras e se extingue a Dirección do Servizo Galego de Saúde de Ourense.
Os servizos de rexistro e atención á cidadanía quedan garantidos pola proximidade do rexistro da Xefatura Territorial da Consellería de Sanidade en Ourense, situado na avenida Zamora, nº 13.
Por outra banda, procédese á modificación da denominación das oficinas de rexistro dependentes das direccións provinciais do Servizo Galego de Saúde de Lugo e Vigo.
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo primeiro. Suprimir a oficina de rexistro da antiga Dirección Provincial do Servizo Galego de Saúde de Ourense, situada na rúa Xoán XXIII, 27-29 (Ourense).
Artigo segundo. Modificar o nome da oficina de rexistro de Lugo, no cal figura como denominación Rexistro da Xefatura Territorial de Sanidade e Sergas de Lugo, e deberá denominarse Rexistro da Xefatura Territorial de Sanidade e do Servizo Galego de Saúde de Lugo.
Artigo terceiro. Modificar o nome da oficina de rexistro de Vigo, no cal figura como denominación Rexistro da Dirección Provincial do Servizo Galego de Saúde (Sergas) de Vigo, e deberá denominarse Rexistro do Servizo Galego de Saúde de Vigo.
Disposición derradeira primeira. O establecido nesta orde non suporá incremento de gasto.
Disposición derradeira segunda. Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 21 de xuño de 2013
RESOLUCIÓN do 2 de xullo de 2013, da Xefatura Territorial de Pontevedra, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2012/13, ao abeiro da Orde do 12 de febreiro de 2013 desta consellería (DOG do 18 de febreiro).
Consellería de Cultura, Educación e Ordenación Universitaria — III. Outras disposicións — 12/07/2013

O xefe territorial da Consellería de Cultura, Educación e Ordenación Universitaria de Pontevedra, despois de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 13 da convocatoria,
• Adxudicar as cantidades propostas que se recollen no anexo I.
• Denegar as solicitudes de subvencións aos centros que se relacionan e polos motivos que se expoñen no anexo II.
Contra esta resolución caberá interpoñer recurso de reposición, no prazo dun mes, perante esta xefatura territorial ou, directamente, recurso contencioso-administrativo, no prazo de dous meses, perante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no
Diario Oficial de Galicia
.
Pontevedra, 2 de xullo de 2013
RESOLUCIÓN do 5 de xullo de 2013, da Dirección Xeral de Educación, Formación Profesional e Innovación Educativa, pola que se fai pública a composición das comisións de avaliación que actuarán no proceso de acreditación de competencias convocado pola Orde do 25 de abril de 2013.
Consellería de Cultura, Educación e Ordenación Universitaria — III. Outras disposicións — 12/07/2013

Mediante a Orde do 25 de abril de 2013 (
Diario Oficial de Galicia
do 20 de maio), acórdase convocar o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais de distintas familias profesionais.
O artigo 17 da dita orde fai referencia aos requisitos, formación e habilitación das persoas que poderán actuar como asesoras e avaliadoras e o artigo 16 establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo o proceso de avaliación das diferentes unidades de competencia para as cales se convoca o procedemento de avaliación e acreditación, polo que esta dirección xeral
Facer pública a composición das comisións de avaliación que actuarán no proceso de acreditación de competencias disposto pola Orde do 25 de abril de 2013 pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais de distintas familias profesionais que figuran no anexo desta resolución.
Santiago de Compostela, 5 de xullo de 2013
RESOLUCIÓN do 1 de xullo de 2013, da Xefatura Territorial de Ourense, pola que se adxudica o financiamento dos proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2012/13, ao abeiro da Orde da Secretaría Xeral de Política Lingüística do 12 de febreiro de 2013 (DOG do 18 de febreiro).
Consellería de Cultura, Educación e Ordenación Universitaria — III. Outras disposicións — 12/07/2013

A xefa territorial da Consellería de Cultura, Educación e Ordenación Universitaria de Ourense, despois de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 13 da convocatoria, resolve adxudicar as cantidades propostas que se reflicten a continuación.
Relación de centros admitidos.
Relación de centros excluídos.
Contra esta resolución caberá interpoñerse recurso de reposición, no prazo dun mes, perante esta xefatura territorial ou, directamente, recurso contencioso- administrativo, no prazo de dous meses perante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no Diario Oficial de Galicia.
Ourense, 1 de xullo de 2013
CORRECCIÓN de erros. Resolución do 19 de xuño de 2013, da Dirección Xeral de Educación, Formación Profesional e Innovación Educativa, pola que se convocan probas de acceso ás ensinanzas deportivas para o curso 2013/14.
Consellería de Cultura, Educación e Ordenación Universitaria — III. Outras disposicións — 12/07/2013

Advertido erro na devandita resolución, publicada no DOG nº 126, do xoves 4 de xullo de 2013, é necesario efectuar a seguinte corrección:
Na páxina 26618, no punto II. Inscrición para as probas, onde di: «1. A inscrición para realizar as probas farase na secretaría dos centros públicos onde se impartan ensinanzas deportivas, coa excepción da especialidade hípica que se fará nos centros autorizados que a impartan, no prazo comprendido entre o día seguinte ao da publicación da convocatoria no
Diario Oficial de Galicia
e o día 17 de xullo de 2013. Para tal fin, os centros docentes deberán expor nos seus taboleiros de anuncios o seguinte:
a) Normativa reguladora da admisión do alumnado.
b) Calendario de publicación da relación de alumnado admitido, así como dos prazos para presentar reclamacións.
c) Calendario e normas para formalizar a matrícula.»,  debe dicir: «1. A inscrición para realizar as probas farase na secretaría dos centros públicos onde se impartan ensinanzas deportivas, coa excepción dos aspirantes á especialidade de hípica, que se imparte no CPR Cemar Mondariz; e de vela, que se imparte no CPR Santa Apolonia, que deberán formalizala nos centros públicos aos que están adscritos, no prazo comprendido entre o día seguinte ao da publicación da convocatoria no
Diario Oficial de Galicia
e o día 17 de xullo de 2013. A tal fin, os centros docentes deberán expor nos seus taboleiros de anuncios o seguinte:
a) Normativa reguladora da admisión do alumnado.
b) Calendario de publicación da relación de alumnado admitido, así como dos prazos para presentar reclamacións.
c) Calendario e normas para formalizar a matrícula.».
CORRECCIÓN de erros. Resolución do 26 de xuño de 2013 pola que se habilitan asesores e/ou avaliadores no marco do proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia ou familias profesionais do Catálogo nacional de cualificacións profesionais.
Consellería de Cultura, Educación e Ordenación Universitaria — III. Outras disposicións — 12/07/2013

Advertidos erros na Resolución do 26 de xuño de 2013, publicada no DOG nº 127, do venres 5 de xullo de 2013, fanse as oportunas correccións:
Anexo.
– Na páxina 26866 no cadro correspondente á familia profesional de Servizos Socioculturais e á Comunidade debe incluírse dúas filas cos seguintes datos:
DNI
Nome
Apelidos
Tratamento
Código habilitación
44459991W
Ana Isabel
García Fernández
Avaliador
AVDSSC0432
44447073X
Gisela
Velo García
Avaliador
AVDSSC0492
DECRETO 107/2013, do 11 de xullo, polo que se concede a Medalla de Galicia na súa categoría de ouro.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/07/2013

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlle a súa máis alta distinción á persoa e entidades que se indican a seguir.
Polo tanto, por proposta do vicepresidente e conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día once de xullo de dous mil trece,
Concederlle a Medalla de Ouro de Galicia a:
– Manuel Ceferino Díaz Díaz, a título póstumo.
– Fundación Penzol.
– Organización Nacional de Ciegos Españoles.
Santiago de Compostela, once de xullo de dous mil trece.
RESOLUCIÓN do 8 de xullo de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 17/07/2013

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece, no seu artigo 8.6, que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma, a homologación dos ditos cursos e, no seu artigo 9, a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Sanea Control, S.L.
3. Data.
Os días 5, 12, 19 e 26 de agosto de 2013.
4. Lugar de realización.
5. Número de prazas.
Máximo 25 alumnos.
6. Dirixido a.
Todo o persoal auxiliar das empresas que apliquen e/ou manipulen produtos biocidas.
7. Criterios de selección
Por rigorosa orde de recepción de inscricións.
8. Presentación de solicitudes.
Solicitude segundo modelo anexo I.
9. Programa.
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 8 de xullo de 2013
Entidade organizadora: Sanea Control, S.L.
Datas: os días 5, 12, 19 e 26 de agosto de 2013.
Duración: 20 horas teórico/prácticas e 1 hora de avaliación.
Horario: das 14.00 ás 19.00 horas, agás o 26 de agosto, que será das 14.00 ás 20.00 horas.
Nº de prazas: máximo 25 alumnos.
Presentación de solicitudes:
Enviarase, como data límite o 29 de xullo de 2013, a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avenida da Mahía, 106, baixo, 15220 Bertamiráns, Ames (A Coruña). Tel.: 981 88 69 24/639 60 63 81. Fax: 881 24 29 45, correo electrónico saneacontrol@yahoo.es
Criterio de selección: por rigorosa orde de recepción da solicitude.
RESOLUCIÓN do 17 de xullo de 2013, da Xefatura Territorial de Lugo, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios para o curso 2012/13 ao abeiro da Orde do 12 de febreiro de 2013 (Diario Oficial de Galicia do 18 de febreiro).
Consellería de Cultura, Educación e Ordenación Universitaria — III. Outras disposicións — 22/07/2013

O xefe territorial da Consellería de Cultura, Educación e Ordenación Universitaria de Lugo, despois de ver a proposta formulada polo Gabinete de Normalización Lingüística, que fiscalizou a Intervención Territorial Delegada, e delegadas as competencias, resolve:
– Adxudicar as cantidades propostas que se reflicten no anexo I.
– Denegar as solicitudes de subvencións aos centros que se relacionan e polos motivos que se expoñen no anexo II.
Contra esta resolución caberá interpoñerse recurso de reposición, no prazo dun mes, perante esta xefatura territorial ou, directamente, recurso contencioso-administrativo, no prazo de dous meses perante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no
Diario Oficial de Galicia
.
Lugo, 17 de xullo de 2013
RESOLUCIÓN do 17 de xullo de 2013, da Xefatura Territorial da Coruña, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios para o curso escolar 2012/13 ao abeiro da Orde do 12 de febreiro de 2013 (Diario Oficial de Galicia do 18 de febreiro).
Consellería de Cultura, Educación e Ordenación Universitaria — III. Outras disposicións — 22/07/2013

O xefe territorial da Consellería de Cultura, Educación e Ordenación Universitaria da Coruña, despois de ver a proposta de resolución da xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 13 da convocatoria, resolve:
– Adxudicar as cantidades propostas que se recollen no anexo I.
– Denegar as solicitudes de axudas aos centros polos motivos que se expoñen no anexo II.
Contra esta resolución caberá interpoñer recurso de reposición no, prazo dun mes, perante esta xefatura territorial ou directamente recurso contencioso-administrativo, no prazo de dous meses perante o Tribunal Superior de Xustiza de Galicia, contados os prazos, en ambos os dous casos desde o día seguinte ao da publicación desta resolución no
Diario Oficial de Galicia
.
A Coruña, 17 de xullo de 2013
CORRECCION de erros. Orde do 28 de xuño de 2013 pola que se acorda a cesión en propiedade da embarcación Santa María, propiedade da Comunidade Autónoma de Galicia, á Asociación Cultural e Deportiva Penalba de Celeiro.
Consellería do Medio Rural e do Mar — III. Outras disposicións — 16/07/2013

Advertidos erros no texto da dita orde publicada no
Diario Oficial de Galicia
número 128, do 8 de xullo de 2013, cómpre facer a seguinte corrección:
Na páxina 27071, no artigo 1, onde di: «Matrícula: 3ª-CO-7-3086», debe dicir: «Matrícula: 7ª-CO-1-221-6».
DECRETO 113/2013, do 24 de xullo, polo que se modifica o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar.
Consellería de Traballo e Benestar — I. Disposicións xerais — 26/07/2013

En virtude do Decreto 42/2013, do 21 de febreiro, apróbase a estrutura orgánica da Consellería de Traballo e Benestar.
A necesidade de revisar a incidencia da nova estrutura en determinadas disposicións normativas vixentes comporta a inclusión dunha nova disposición adicional que determine a adscrición de determinados órganos e a atribución das competencias derivadas do dito decreto.
De conformidade co exposto, por proposta da conselleira de Traballo e Benestar, no exercicio da facultade outorgada polo artigo 34.4 da Lei 1/1983, do 22 de febreiro, de normas reguladoras da Xunta e da súa Presidencia, co informe previo da Vicepresidencia e Consellería de Presidencia, Administracións Públicas e Xustiza e a Consellería de Facenda, e logo da deliberación do Consello da Xunta de Galicia na súa reunión do día vinte e catro de xullo de dous mil trece,
Artigo único.
Modificación do Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar
Engádese a disposición adicional cuarta que se indica a seguir:
«Disposición adicional cuarta
1. As referencias ao órgano superior que teña atribuída a función de coordinación dos servizos sociais no número 3 do artigo 5 do Decreto 246/2011, do 15 de decembro, polo que se desenvolve a Lei 13/2008, do 3 de decembro, de servizos sociais de Galicia, no relativo aos órganos consultivos e de participación, entenderase realizada ao órgano competente en materia de familia e inclusión.
2. As referencias á Secretaría Xeral de Política Social no Decreto 49/2012, do 19 de xaneiro, polo que se aproba o réxime de prezos das escolas infantís 0-3 dependentes desta consellería, entenderanse realizadas ao órgano competente en materia de familia e inclusión.
3. As referencias que con carácter xeral se efectúen nas normas sectoriais vixentes en materia de servizos sociais á Secretaría Xeral de Política Social entenderanse realizadas ao dito órgano superior ou á Dirección Xeral de Familia e Inclusión, de conformidade coa distribución de competencias establecida neste decreto».
Disposición derradeira única
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e catro de xullo de dous mil trece
DECRETO 112/2013, do 25 de xullo, polo que se declara loito oficial en Galicia por mor dos pasamentos producidos como consecuencia do accidente ferroviario acaecido o 24 de xullo de 2013.
Vicepresidencia e Consellería de Presidencia, Administracións Públicas e Xustiza — I. Disposicións xerais — 25/07/2013

Para manifestar o sentimento de solidariedade do pobo galego por mor dos pasamentos producidos como consecuencia do accidente ferroviario acaecido o 24 de xullo de 2013, o presidente da Xunta de Galicia ten a vontade de facer pública a súa dor, a do Goberno galego e a de todos os cidadáns de Galicia.
Polo tanto, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e cinco de xullo de dous mil trece,
Artigo único.
1. Declárase loito oficial en Galicia desde as 00.00 horas do día 25 de xullo ata as 24.00 horas do día 31 de xullo de 2013.
2. Eses días ondearán a media hasta as bandeiras oficiais en todos os centros e edificios públicos dependentes da Xunta de Galicia.
Disposición derradeira.
Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, vinte e cinco de xullo de dous mil trece.
CORRECCIÓN de erros. Resolución do 4 de outubro de 2013, da Secretaría Xeral para o Deporte, pola que se fai pública a lista de deportistas recoñecidos/as
Vicepresidencia e Consellería de Presidencia, Administracións Públicas e Xustiza — III. Outras disposicións — 30/10/2013

Na dita resolución, publicada o 18 de outubro de 2013, DOG nº 200, advertiuse un erro nas páxinas 41317, 41320, 41323 e 41324, no anexo III, onde di:
Debe dicir:
ORDE do 22 de outubro de 2013 pola que se modifica a Orde do 12 de xullo de 2013 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para os anos 2013-2014.
Consellería de Cultura, Educación e Ordenación Universitaria — III. Outras disposicións — 30/10/2013

O 31 de xullo de 2013 (DOG número 145) publicouse a Orde do 12 de xullo de 2013 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para os anos 2013/2014.
No artigo 10.1 da devandita orde establecíase que os beneficiarios das axudas quedan obrigados a acreditar a realización dos proxectos subvencionados e a xustificalas nos seguintes prazos: a anualidade de 2013, antes do 30 de novembro de 2013 e a anualidade de 2014 antes do 30 de setembro, en caso de non xustificarse a totalidade do orzamento do proxecto, a subvención será minorada na mesma proporción.
Tendo en conta a data de resolución das devanditas axudas, motivada polo elevado volume de solicitudes recibidas e os atrasos experimentados na tramitación das emendas, co fin de viabilizar os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario introducir modificacións no artigo 10.1 da Orde do 12 de xullo.
Visto o anterior;
Artigo único.
Modificación da Orde do 12 de xullo de 2013
Modifícase o artigo 10.1 da Orde do 12 de xullo de 2013 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para os anos 2013/2014 que quedaría como segue:
«Artigo 10.
Prazo e xustificación das axudas
1. Os beneficiarios das axudas quedan obrigados a acreditar a realización dos proxectos subvencionados e a xustificalas nos seguintes prazos: a anualidade de 2013, antes do 15 de decembro de 2013 e a anualidade de 2014 antes do 31 de outubro de 2014; en caso de non xustificarse a totalidade do orzamento do proxecto, a subvención será minorada na mesma proporción».
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de outubro de 2013
CORRECCIÓN de erros. Resolución do 28 de xuño de 2013 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape ás agrupacións empresariais (clústers) innovadoras na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2007-2013, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 30/07/2013

Advertido un erro na referida resolución, publicada no DOG nº 127, do 5 de xullo de 2013, procede facer a seguinte corrección:
Na páxina 26883, no artigo 6, letra b), último parágrafo, onde di: «… Para este efecto, as solicitudes que non acaden un total de 50 puntos na suma dos criterios a.3+b.3+b.4+b.6 serán denegadas», debe dicir: «… Para este efecto, as solicitudes que non acaden un total de 25 puntos na suma dos criterios a.3+b.3+b.4+b.6 serán denegadas».
RESOLUCIÓN do 18 de xullo de 2013, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Orde do 25 de abril de 2013.
Consellería de Cultura, Educación e Ordenación Universitaria — III. Outras disposicións — 30/07/2013

Mediante a Orde do 25 de abril de 2013 (DOG do 20 de maio), acórdase convocar o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais de distintas familias profesionais.
O artigo 17 da devandita orde fai referencia aos requisitos, formación e habilitación das persoas que poderán actuar como asesores e avaliadores, e establece no seu punto 2 que as persoas habilitadas poderán actuar como persoal asesor e avaliador nas comisións de avaliación, e deberán ser nomeadas en cada convocatoria, polo que esta dirección xeral
Facer público o nomeamento dos asesores e das asesoras que participarán no proceso de acreditación de competencias disposto pola Orde do 25 de xullo de 2013 pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, de distintas familias profesionais, e a súa vinculación coas comisións de avaliación segundo figura no anexo desta resolución.
Santiago de Compostela, 18 de xullo de 2013
ORDE do 15 de xullo de 2013 pola que se autorizan as ensinanzas de educación secundaria para persoas adultas (modalidade presencial), niveis I e II, no IES Val do Tea de Ponteareas, a partir do curso 2013/14.
Consellería de Cultura, Educación e Ordenación Universitaria — III. Outras disposicións — 30/07/2013

A Lei orgánica 2/2006, do 3 de maio, de educación, establece no seu artigo 5.1 que todas as persoas deben ter a posibilidade de se formar ao longo da vida, dentro e fóra do sistema educativo, co fin de adquirir, actualizar, completar e ampliar os seus coñecementos, así como as súas capacidades, habilidades, aptitudes e competencias, para o seu desenvolvemento persoal e profesional. Ademais, o artigo 5.2 establece que o sistema educativo ten como principio propiciar a educación permanente. Para tal efecto, debe preparar o alumnado para aprender por si mesmo e débelles facilitar ás persoas adultas a súa incorporación ás ensinanzas, favorecendo a conciliación da aprendizaxe coas outras responsabilidades e actividades.
A Orde do 24 de xuño de 2008, DOG do 23 de xullo, pola que se regula a educación básica para as persoas adultas e se establece o seu currículo na Comunidade Autónoma de Galicia establece, no seu artigo 1, que o seu obxecto é facilitar a formación necesaria para que as persoas adultas obteñan o título de graduado en educación secundaria.
De acordo coas competencias que ten conferidas esta consellería e por proposta da Dirección Xeral de Centros e Recursos Humanos,
Artigo único. Autorización de ensinanzas
Autorizar as ensinanzas de educación secundaria de persoas adultas (modalidade presencial), niveis I e II, no IES Val do Tea de Ponteareas, código de centro 36013692, a partires do curso 2013/14.
Disposición derradeira primeira. Desenvolvemento normativo
Autorízase a Dirección Xeral de Centros e Recursos Humanos para adoptar todos os actos e medidas necesarias para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de xullo de 2013
CORRECCIÓN de erros. Resolución do 17 de xuño de 2013, da Dirección Xeral do Patrimonio Cultural, pola que se acorda a inscrición do castelo de Sobroso no Rexistro de Bens de Interese Cultural.
Consellería de Cultura, Educación e Ordenación Universitaria — III. Outras disposicións — 30/07/2013

Advertidos erros na citada resolución, publicada no Diario Oficial de Galicia núm. 125, do 3 de xullo de 2013, cómpre facer a seguinte corrección: no parágrafo terceiro, nas liñas 3 e 4, onde di: «os decretos 571/1963 e 499/1973, do 22 de abril de 1949», debe dicir: «os decretos 571/1963, 499/1973 e o do 22 de abril de 1949».
RESOLUCIÓN do 17 de xullo de 2013, da Dirección da Axencia Turismo de Galicia, pola que se ordena a publicación do acordo do Consello da Xunta de Galicia do 11 de xullo de 2013 polo que se declaran festas de Galicia de interese turístico a Feira do Xamón da Cañiza, a Festa do Pan de Neda e o Naufraxio de Laxe.
Axencia Turismo de Galicia — III. Outras disposicións — 26/07/2013

En cumprimento do disposto no artigo 28 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, esta Dirección dispón que se publique no Diario Oficial de Galicia o acordo adoptado polo Consello da Xunta na súa reunión do 11 de xullo de 2013, que a seguir se transcribe:
Declarar festas de Galicia de interese turístico, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, as seguintes:
– Feira do Xamón da Cañiza, que se celebra o 15 de agosto no concello da Cañiza (Pontevedra).
– Festa do Pan de Neda, que se celebra o primeiro domingo de setembro no concello de Neda (A Coruña).
– O Naufraxio de Laxe, que se celebra o 17 de agosto, no concello de Laxe (A Coruña).
Santiago de Compostela,17 de xullo de 2013
RESOLUCIÓN do 15 de xullo de 2013, da Secretaría Xeral do Mar, pola que se lles dá publicidade ás axudas concedidas ao abeiro da Orde do 27 de setembro de 2012 pola que se establecen as bases reguladoras das axudas para que as/os mariscadoras/es a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación, e se procede á súa convocatoria para o ano 2012.
Consellería do Medio Rural e do Mar — III. Outras disposicións — 26/07/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e na disposición adicional primeira da Orde do 27 de setembro de 2012 pola que se establecen as bases reguladoras das axudas para que as/os mariscadoras/es a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación, e se procede á súa convocatoria para o ano 2012, procédese por medio desta resolución e o seu anexo á publicación do extracto das axudas outorgadas pola Consellería do Medio Rural e do Mar ao abeiro da dita orde.
Por todo o anteriormente exposto,
Ordenar a publicación no Diario Oficial de Galicia das axudas concedidas ao abeiro da Orde do 27 de setembro de 2012 pola que se establecen as bases reguladoras das axudas para que as/os mariscadoras/es a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación, e se procede á súa convocatoria para o ano 2012 (DOG nº 189, do 3 de outubro de 2012), e que figuran como anexo a esta resolución.
Santiago de Compostela, 15 de xullo de 2013
– Finalidade: axudas para que as/os mariscadoras/es a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación.
– Aplicación orzamentaria 12.31.722A.780.0, proxecto 2013 00641.
ORDE do 18 de xullo de 2013 pola que se designa o órgano estatístico sectorial da Presidencia da Xunta de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 26/07/2013

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No punto 1º do seu artigo 2 establécese que este órgano está integrado por unha ou varias unidades administrativas que se designarán por resolución da persoa titular do departamento no que se integra organicamente.
Mediante a Orde da Consellería de Presidencia, Administracións Públicas e Xustiza do 29 de xullo de 2010, designouse o órgano estatístico sectorial da Presidencia da Xunta de Galicia.
O Decreto 88/2013, do 30 de maio, de estrutura orgánica dos órganos superiores e de dirección dependentes da Presidencia da Xunta de Galicia, no artigo 2, parágrafo 4.1.3, establece que son funcións do Servizo de Planificación, Análise e Xestión Económica, a formación de estatísticas nas materias que sexan competencia dos órganos dependentes da Presidencia, sen prexuízo das funcións nesta materia doutros órganos ou unidades.
Polo indicado anteriormente, cómpre proceder a unha nova designación do órgano estatístico sectorial da Presidencia da Xunta de Galicia.
De conformidade co establecido nos artigos 1, 2, 3 e 7 do Decreto 24/2008, do 21 de febreiro,
Primeiro. Designar o órgano estatístico sectorial da Presidencia da Xunta de Galicia, que estará integrado pola unidade administrativa que se especifica a continuación:
a) Posto de traballo: Servizo de Planificación, Análise e Xestión Económica, dependente da Secretaría Xeral da Presidencia.
b) Coordinador ou coordinadora: o funcionario ou funcionaria titular do posto de traballo que se designa.
c) Localización física: dependencias da Secretaría Xeral da Presidencia, Edificio Administrativo San Caetano, Santiago de Compostela.
Segundo. Para efectos do rexistro ao que se refire o artigo 3 do Decreto 24/2008, do 21 de febreiro, a Secretaría Xeral da Presidencia comunicaralle ao Instituto Galego de Estatística os datos relativos á identidade da persoa que, en cada momento, ocupe o posto de traballo que se identifica no punto primeiro, que se nomeará seguindo os procedementos de provisión establecidos na normativa vixente en materia de función pública.
Terceiro. A presente orde de designación do órgano estatístico sectorial da Presidencia da Xunta de Galicia deixa sen efecto a Orde do 29 de xullo de 2010, pola que se designa o órgano estatístico sectorial da Presidencia da Xunta de Galicia.
Santiago de Compostela, 18 de xullo de 2013
RESOLUCIÓN do 16 de xullo de 2013 pola que se fai público o resultado do proceso de selección das entidades colaboradoras na xestión das subvencións para garantir o acceso á internet de banda larga vía satélite, cofinanciadas co Feader, en réxime de concorrencia non competitiva (procedemento administrativo MR704A).
Axencia Galega de Desenvolvemento Rural — III. Outras disposicións — 24/07/2013

Por Resolución do 29 de abril de 2013 regúlase a selección das entidades colaboradoras na xestión das subvencións para garantir o acceso á internet de banda larga vía satélite, cofinanciadas co Feader, en réxime de concorrencia non competitiva, apróbanse as bases reguladoras das ditas subvencións e convócanse para o ano 2013 (DOG nº 90, do 10 de maio).
Con data do 8 de xullo de 2013 resolveuse estimar catro solicitudes de obtención da condición de entidade colaboradora e o 16 de xullo asináronse os convenios de colaboración entre Agader e as entidades colaboradoras, de acordo co previsto no artigo 12 das bases reguladoras.
Segundo dispón o ordinal terceiro da Resolución do 29 de abril pola que se convocan as subvencións para o ano 2013, o prazo para presentar solicitudes de axuda comezará o día seguinte ao da publicación no DOG da relación de entidades colaboradoras seleccionadas. A presentación de solicitudes realizarase necesariamente a través de calquera das entidades colaboradoras seleccionadas.
De acordo co anterior,
Facer público, no
Diario Oficial de Galicia
e na páxina web de Agader http://agader.xunta.es, o resultado do proceso de selección das entidades colaboradoras na xestión das subvencións para garantir o acceso á internet de banda larga vía satélite.
A relación de entidades colaboradoras seleccionadas xúntase a esta resolución como anexo I.
Santiago de Compostela, 16 de xullo de 2013
RESOLUCIÓN do 3 de xullo de 2013 pola que se procede á publicación das subvencións concedidas en virtude da Orde do 24 de abril de 2013 pola que se establecen as bases reguladoras e se convocan axudas en réxime de concorrencia competitiva ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia.
Consellería de Sanidade — III. Outras disposicións — 23/07/2013

En cumprimento co disposto no artigo 15.1 da Lei 9/2007, do 13 de xuño, de subvencións de Galicia, e do artigo 15.1 da Orde do 24 de abril de 2013 pola que se establecen as bases reguladoras e se convocan axudas en réxime de concorrencia competitiva ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia, procédese á publicación das subvencións concedidas.
Crédito orzamentario inicial de 256.000 euros, con cargo á aplicación orzamentaria 5001.413A.481.21 e código de proxecto 201200034.
No que se refire aos beneficiarios, importe e finalidade: véxase o anexo.
Santiago de Compostela, 3 de xullo de 2013
CORRECCIÓN de erros. Resolución do 18 de xuño de 2013 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos para a contratación de persoal nas oficinas de Turismo nos meses de xuño, xullo, agosto e setembro, e se procede á súa convocatoria para o ano 2013.
Axencia Turismo de Galicia — III. Outras disposicións — 24/07/2013

Advertido erro nesta resolución, publicada no Diario Oficial de Galicia número 119, do 25 de xuño de 2013, procédese á súa corrección, de xeito que na páxina 24660, artigo 14, parágrafo 1, onde di: «nos lugares sinalados no artigo 3 da convocatoria», debe dicir: «por calquera dos medios establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común».
RESOLUCIÓN do 28 de xuño de 2013 pola que se ordena a publicación do acordo do Consello da Xunta de Galicia do 27 de xuño de 2013 polo que se aproba a modificación da relación de postos de traballo da Axencia de Protección da Legalidade Urbanística.
Consellería de Facenda — III. Outras disposicións — 23/07/2013

A aprobación da modificación da relación de postos de traballo da Axencia de Protección da Legalidade Urbanística xustifícase polas necesidades organizativas e funcionais do organismo.
En consecuencia, por proposta da Axencia de Protección da Legalidade Urbanística, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 27 de xuño de 2013, adoptou o seguinte
Primeiro. Apróbase a modificación da relación de postos de traballo da Axencia de Protección da Legalidade Urbanística, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 27 de xuño de 2013, relativo á aprobación da modificación da relación de postos de traballo da Axencia de Protección da Legalidade Urbanística, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 28 de xuño de 2013
RESOLUCIÓN do 17 de outubro de 2013 pola que se amplía o prazo de presentación da documentación xustificativa establecido na Resolución do 11 de xullo de 2013 pola que se establecen as bases reguladoras para a concesión, en réxime de concorrencia competitiva, das subvencións para investimentos innovadores para o crecemento empresarial no ámbito da Comunidade Autónoma de Galicia (Programa I2C INN), cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2013 (código de procedemento IN848A).
Axencia Galega de Innovación — III. Outras disposicións — 28/10/2013

O día 22 de xullo de 2013 publicouse no Diario Oficial de Galicia a Resolución do 11 de xullo de 2013 pola que se establecen as bases para a concesión, en réxime de concorrencia competitiva, das subvencións para investimentos innovadores para o crecemento empresarial no ámbito da Comunidade Autónoma de Galicia (código de procedemento IN848A).
No artigo 19.1º das bases reguladoras da Resolución do 11 de xullo de 2013 establécese que os beneficiarios terán ata o 31 de outubro de 2013 para presentar a documentación xustificativa da subvención. Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes e co fin garantir a maior eficacia posible das referidas subvencións, dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o día 30 de decembro de 2013 (inclusive) o prazo para a execución e xustificación dos investimentos que foron obxecto de subvención, ao abeiro da Resolución do 11 de xullo de 2013 pola que se establecen as bases reguladoras para a concesión, en réxime de concorrencia competitiva, das subvencións para investimentos innovadores para o crecemento empresarial no ámbito da Comunidade Autónoma de Galicia (código de procedemento IN848A).
Santiago de Compostela, 17 de outubro de 2013
ORDE do 15 de outubro de 2013 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 24/10/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta da Comisión Executiva da Federación de Servizos á Cidadanía de CC.OO. de Galicia, o cesamento de Julio Abelleira Souto como vogal no Consello de Administración da Autoridade Portuaria de Ferrol-San Cibrao, en representación da organización sindical CC.OO., agradecéndolle os servizos prestados.
Santiago de Compostela, 15 de outubro de 2013
ORDE do 15 de outubro de 2013 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 24/10/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta da Comisión Executiva da Federación de Servizos á Cidadanía de CC.OO. de Galicia, o nomeamento de Sergio Saavedra Guitiérrez como vogal no Consello de Administración da Autoridade Portuaria de Ferrol-San Cibrao, en representación da organización sindical CC.OO.
Santiago de Compostela, 15 de outubro de 2013